Document ID: 31989R3699

*****
ΚΑΝΟΝΙΣΜΟΣ (ΕΟΚ) αριθ. 3699/89 ΤΗΣ ΕΠΙΤΡΟΠΗΣ
της 11ης Δεκεμβρίου 1989
που καταρτίζει, για το 1990, τον κατάλογο των σκαφών συνολικού μήκους άνω των οκτώ μέτρων τα οποία επιτρέπεται να αλιεύουν γλώσσες σε ορισμένες περιοχές της Κοινότητας χρησιμοποιώντας δοκότρατες των οποίων το συνολικό μήκος υπερβαίνει τα εννέα μέτρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση ορισμένων τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΟΚ) αριθ. 2220/89 (2), και ιδίως το άρθρο 15,
Εκτιμώντας:
ότι το άρθρο 9 παράγραφος 3 στοιχείο γ) του κανονισμού (ΕΟΚ) αριθ. 3094/86 προβλέπει την ετήσια κατάρτιση καταλόγου των σκαφών συνολικού μήκους άνω των οκτώ μέτρων, τα οποία επιτρέπεται να αλιεύουν γλώσσες εντός των ζωνών που αναφέρονται στο στοιχείο α) αυτής της παραγράφου χρησιμοποιώντας δοκότρατες των οποίων το συνολικό μήκος υπερβαίνει τα εννέα μέτρα και ότι η παράγραφος 5 του εν λόγω άρθρου προβλέπει τη θέσπιση λεπτομερών κανόνων για την εφαρμογή της εν λόγω διάταξης·
ότι ο κατάλογος πρέπει να περιλαμβάνει τα σκάφη τα οποία κατά την ημερομηνία που αρχίζουν να ισχύουν οι σχετικές προϋποθέσεις πληρούν τα κριτήρια που ορίζονται στο άρθρο 9 παράγραφος 3 στοιχεία β) και γ) του εν λόγω κανονισμού και τις τεχνικές απαιτήσεις για την πρόσβαση στην εν λόγω περιοχή, όπως ορίζεται από τη νομοθεσία του κράτους της σημαίας ή του κράτους στο οποίο είναι νηολογημένα·
ότι η συμπερίληψη στον εν λόγω κατάλογο γίνεται με επιφύλαξη της εφαρμογής άλλων μέτρων για τη διατήρηση των αλιευτικών πόρων που ορίζονται στον κανονισμό (ΕΟΚ) αριθ. 3094/86 ή τον κανονισμό (ΕΟΚ) αριθ. 170/83 Συμβουλίου (3), όπως τροποποιήθηκε από την πράξη προσχώρησης της Ισπανίας και της Πορτογαλίας, ή θεσπίζονται σύμφωνα με αυτούς·
ότι είναι ως εκ τούτου απαραίτητο να καταρτιστεί ο εν λόγω κατάλογος και να καθοριστούν λεπτομερείς κανόνες για την κατάρτιση και την τροποποίησή του·
ότι είναι απαραίτητο να διευκρινίζεται η κύρια δραστηριότητα ενός σκάφους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Πόρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο κατάλογος των σκαφών τα οποία επιτρέπεται, δυνάμει του άρθρου 9 παράγραφος 3 στοιχείο γ) του κανονισμού (ΕΟΚ) αριθ. 3094/86, να αλιεύουν με δοκότρατες των οποίων το μήκος υπερβαίνει τα εννέα μέτρα εντός των ζωνών που αναφέρονται στο στοιχείο α) αυτής της παραγράφου εμφαίνεται στο παράρτημα· η ζώνη αυτή μετριέται από τις γραμμές βάσης που χρησιμεύουν για την οριοθέτηση της αιγιαλίτιδας ζώνης.
2. Ο κατάλογος περιλαμβάνει σκάφη των οποίων το συνολικό μήκος υπερβαίνει τα οκτώ μέτρα:
- των οποίων η κύρια δραστηριότητα είναι η αλιεία γαρίδων και
- τα οποία έχουν εισέλθει στην ενεργό υπηρεσία πριν από την 1η Ιανουαρίου 1987 και αλιεύουν με δοκότρατες στα ύδατα πέρα από τις γραμμές βάσης πριν από την εν λόγω ημερομηνία και
- τα οποία, την 1η Ιανουαρίου 1987, πληρούσαν τις τεχνικές απαιτήσεις που καθορίζονται από τη νομοθεσία του κράτους μέλους της σημαίας ή στο οποίο έχουν νηολογηθεί για την αλίευση με δοκότρατες στη ζώνη που αναφέρεται στο άρθρο 9 παράγραφος 3 στοιχείο α) του κανονισμού (ΕΟΚ) αριθ. 3094/86 και
- των οποίων, την 1η Ιανουαρίου 1987, η ισχύς της μηχανής τους δεν υπερέβαινε τα 221 KW και, στην περίπτωση μηχανών που έχουν υποστεί μείωση, δεν υπερέβαινε τα 300 KW πριν από τη μείωση.
3. Τα σκάφη τα οποία έχουν πάψει να παρέχουν υπηρεσίες μεταξύ 1ης Ιουλίου 1986 και 1ης Ιανουαρίου 1987 για λόγους ανωτέρας βίας αλλά κατά τα άλλα πληρούν τους όρους της παραγράφου 2 μπορούν να περιληφθούν στον κατάλογο.
Τα σκάφη για την κατασκευή των οποίων είχε υπογραφεί σύμβαση υποχρεώσεων πριν από τις 11 Οκτωβρίου 1986 μπορούν επίσης να περιληφθούν στον κατάλογο υπό τον όρο ότι, μετά τη ναυπήγησή τους, πληρούν τις προϋποθέσεις που ορίζονται στην παράγραφο 2, εκτός όσον αφορά την 1η Ιανουαρίου 1987.
4. Τα κράτη μέλη εξακριβώνουν αν τα σκάφη που περιλαμβάνονται στον κατάλογο πληρούν τους όρους που ορίζονται στην παράγραφο 2 και, αν χρειάζεται, κοινοποιούν στην Επιτροπή αίτηση για τροποποίηση του καταλόγου σύμφωνα με το άρθρο 2.
Άρθρο 2
1. Οι αιτήσεις για τροποποίηση των στοιχείων που περιλαμβάνονται στο παράρτημα κοινοποιούνται στην Επιτροπή από το κράτος μέλος της σημαίας ή στο οποίο είναι νηολογημένο το σκάφος.
2. Εντούτοις, στις περιπτώσεις που η τροποποίηση σημαίνει αλλαγή της σημαίας ή της χώρας νηολόγησης, η αίτηση υποβάλλεται από το κράτος μέλος του οποίου τη σημαία πρόκειται να φέρουν μετά τη μεταβολή ή στο οποίο πρόκειται να νηολογηθούν.
3. Η αίτηση περιλαμβάνει όλες τις πληροφορίες που είναι αναγκαίες για να εξακριβωθεί αν αυτή συμβιβάζεται με τις διατάξεις του άρθρου 1. Περιλαμβάνει επίσης την ονομασία του σκάφους, τα εξωτερικά στοιχεία και τον αριθμό αναγνώρισης, τον λιμένα νηολόγησης, τον αριθμό κλήσης του ασύρματου και τη μάρκα και τον τύπο της μηχανής.
4. Η Επιτροπή εξετάζει τις πληροφορίες που της υποβάλλονται. Η Επιτροπή τροποποιεί εν συνεχεία τον κατάλογο που αναφέρεται στο άρθρο 1 σύμφωνα με τις αιτήσεις που κρίνονται σύμφωνες με τις διατάξεις που προβλέπονται στον εν λόγω άρθρο. Ενημερώνει τα κράτη μέλη για τις σχετικές τροποποιήσεις οι οποίες αρχίζουν να ισχύουν από την ημερομηνία που καθορίζει η Επιτροπή.
Άρθρο 3
Σκάφη των οποίων κύρια δραστηριότητα είναι η αλιεία γαρίδων είναι τα σκάφη εκείνα που διαθέτουν μόνιμα επί του πλοίου βραστήρα κατάλληλο για τη μεταποίηση γαρίδων και κρησάρα για το διαχωρισμό των νεαρών πλατάκων από τις γαρίδες και:
- τα οποία αλίευαν γαρίδες κατά περισσότερο από το ήμισυ του χρονικού διαστήματος που έμειναν στη θάλασσα κατά τη διάρκεια αντιπροσωπευτικής περιόδου 12 συνεχών μηνών εντός της διετίας πριν από την έναρξη ισχύος του παρόντος κανονισμού, ή
- των οποίων το εισόδημα από την πώληση γαρίδων κατά τη διάρκεια αντιπροσωπευτικής περιόδου 12 μηνών εντός της διετίας πριν από την ημερομηνία έναρξης ισχύος του παρόντος κανονισμού αποτελούσε το 50 % ή περισσότερο των κερδών, υπολογισμένων σαν αναλογία του συνόλου των πωλήσεων σε πρώτο χέρι, ή
- των οποίων οι συνολικές εκφορτώσεις κατά τη διάρκεια αντιπροσωπευτικής περιόδου 12 συνεχών μηνών εντός της διετίας πριν από την ημερομηνία έναρξης ισχύος του παρόντος κανονισμού περιελάμβαναν κατά 50 % ή περισσότερο κατά βάρος γαρίδες.
Στην περίπτωση αντιακατάστασης ενός σκάφους στον κατάλογο από άλλο σκάφος, η κύρια δραστηριότητά του μπορεί να αποδειχθεί αν ληφθεί υπόψη η δραστηριότητα του σκάφους το οποίο αντικαθιστά.
Άρθρο 4
Ο παρών κανονισμός αρχίζει να ισχύει την 1η Ιανουαρίου 1990.
Εφαρμόζεται μέχρι τις 31 Δεκεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1989.

Labels: 6